ગુજરાત હાઇકોર્ટમાં વિવિધ મુદ્દતોએ સુનાવણી યોજાયા બાદ, સોમવારે આરોપીઓના આગોતરા જામીન ફગાવી દેવામાં આવ્યા હતા. જેના પગલે આરોપીઓએ ફફડી ઊઠ્યા હતા. બીજી તરફ પોલીસ માટે પણ હવે ધરપકડનો માર્ગ મોકળો બની ચૂક્યો છે. નોંધનીય છે કે, પોલીસે આરોપીઓને અગાઉ સમન્સ પણ પાઠવી દીધા છે. આમ છતાં તેઓ પોલીસ સમક્ષ હાજર થયેલા નથી. આથી હવે આરોપીઓની ધરપકડ તોળાઈ રહી છે. જેનાથી બચવા માટે તેઓ કોઈ મજબૂત રાજકીય શરણું શોધી રહ્યા હોવાની ચર્ચા પણ ઊઠી છે.